Telegrafbygningen (Bergen)

Telegrafbygningen, eller Telegrafen kjøpesenter, ligger i Starvhusgaten 4 i Bergen. Bygget ligger sentralt til med hovedfasaden vendt mot Byparken Terminal, Byparken, musikkpaviljongen og KODE 1. Bygningen ble tegnet etter Bergensbrannen i 1916 av Finn Berner og Anton Kielland, bror av den mer kjente arkitekt Jens Zetlitz Monrad Kielland, og stod ferdig i 1927. Bygget inneholdt opprinnelig Rikstelegraf og telefon.

I dag er første etasje ombygget til kjøpesenteret Telegrafen. De tre øverste etasjene inneholder kontorer, Konkurransetilsynet er blant leietakerne. Byggets fasader er preget av klinkerbrent teglstein med sorte fuger og hvit marmordetaljering ved vinduer, dører og gesims. For dette nyklassisistiske praktverket fikk arkitektene Houens fonds diplom i 1929. Telegrafbygningen er i dag fredet av Riksantikvaren.

 Referanser 

Eksterne lenker


 Riksantikvarens kunngjøring av fredning

Kategori:Fredete byggverk i Vestland
Kategori:Bergens historie
Kategori:Kulturminner i Bergen
Kategori:Kjøpesentre i Bergen
Kategori:Bergenhus
Kategori:Byggverk fullført i 1927
Kategori:1927 i Norge
Kategori:Houens fonds diplom